**TUKIPERHETOIMINNASTA KIINNOSTUNEILLE**

Kiitos osoittamastanne mielenkiinnosta!

Pohjois-Savon lastensuojelun kehittämisyksikön toiminta-alueena on 14 kuntaa ja sen keskeisenä tehtävänä on etsiä, valmentaa ja hyväksyä perheitä toimimaan näiden kuntien tuki- ja sijaisperheinä.

Ohessa lähetämme Teille tietoa tukiperhetoiminnasta.

Tutustuttuanne materiaaliin pyydämme Teitä täyttämään ”Tiedot tuki- ja/tai sijaisperheestä” –lomakkeen ja palauttamaan sen oheisessa palautuskuoressa.

Lisäksi pyydämme palauttamaan täytettynä oheiset lomakkeet:

1. Suostumus rikosrekisteriotteen tilaamiseen nimellänne Oikeusrekisterikeskuksesta (Laki lasten kanssa toimivien vapaaehtoisten rikostaustan selvittämisestä 148/2014). Laskutamme teiltä otteen tilaamisesta aiheutuneet kulut (15€/ote).
2. Suostumuksellanne Pohjois-Savon lastensuojelun kehittämisyksikkö pyytää asuinkuntanne sosiaalilautakuntaa täyttämään lomakkeen:   
   ”Selvityspyyntö sijais- ja tukiperhetoiminnasta kiinnostuneesta perheestä”.

Pohjois-Savon lastensuojelun kehittämisyksikön sosiaalityöntekijät vastaavat mielellään kysymyksiinne. Kanssanne sovittavalla kotikäynnillä keskustellaan lisää tukiperhevanhemmuudesta.

Yhteistyöterveisin